દરેક મનુષ્ય પોતાના કોઈ ને કોઈ નિશ્ચયથી યુક્ત હોય છે. આ જ નિશ્ચયને આધાર બનાવી એનો વ્યવ્હાર અને સમસ્ત કાર્ય થતું હોય છે. સામાન્ય રીતે પ્રત્યેક જીવનો આ નિશ્ચય હોય છે કે "હું અપૂર્ણ છું અને મારે પૂર્ણતા પ્રાપ્ત કરવી છે, કે જે બાહ્ય નિમિત્તોથી જ મેળવી શકાય છે." આ સુનિશ્ચય નથી પણ એક ખોટી ભ્રાંતિ માત્ર છે. પરંતુ જેણે અંતર્મુખી બની તથા ગુરુના શ્રી ચરણોમાં બેસી દેહ આદિથી ઉપર ઉઠી સત્યને જાણી લીધું, તે પ્રબુદ્ધ થઈ જાય. આમ પોતાના વિષે પૂર્ણસ્વરૂપતાના નિશ્ચયથી યુક્ત મનુષ્યને ગીતામાં સ્થિત-પ્રજ્ઞ નામથી ઓળખાવામાં આવ્યા છે. અર્જુન સામે ભગવાને આને જ્ઞાનસાધ્ય લક્ષ્ય બતાવ્યું છે.